Foto: Toshshahartransxizmat Toshkentda avtobus yo‘l chetidagi beton to‘siqqa urilib, ag‘darilib ketdi. Bu haqda Kun.uz axborot manbasi xabar bermoqda. Qayd etilishicha, 18-avtobus saroyi tasarrufidagi 27-sonli, “Chorsu savdo markazi — Ko‘kcha oqlon mahallasi” yo‘nalishida qatnovchi “Isuzu” rusumli avtobus ishtirokida yo‘l-transport hodisasi ro‘y bergan. Natijada, “Nurafshon” ko‘chasida harakatlanayotgan avtobus yo‘l chetidagi beton to‘siqqa urilib, ag‘darilgan. Bildirilishicha, ikki kishi yengil darajada jarohatlangan. Hozirgi vaqtda hodisa sabablari o‘rganilmoqda.